Dorka
Na fligrach szajbki dwie heklowane
Na gardinsztandze boki ciaciane
Na fynsterbrecie merta i kwiotki
I miyndzy nimi, góweczka Dorki`
Klynczy na stołku i patrzy w łokno
A tam, na dworze, smutno i mokro
Łapsła jóm gripa i jes fest choro
Starka ji piykne bojeczki bojo
Mama prziniósła Dorce z aptyki
Syrop, tyj z lipy i inne lyki
Tyj z miodym z szolki Dorka wypióła
I pod pierzinkóm sie wypocióła
Teroz jes rzeźwo, jak sornik mały
Rojbruje w dóma, robi kawały
Wszyskim łosprawio, że miód i lipa
Ś ni wygónióły, paskudno gripa
Maria Kotula
bem_Latn szl_Latn szl_Latn tpi_Latn szl_Latn szl_Latn pol_Latn szl_Latn jav_Latn szl_Latn pol_Latn szl_Latn szl_Latn szl_Latn szl_Latn szl_Latn war_Latn kon_Latn